ቱርኪ፡ ንስዑድ ዓረብ ብዛዕባ እቲ ቅትለት፡ ብወግዒ ካብ ምውንጃል ደው ዘበለት ትመስል። እንተኾነ፡ ሓደ ኣፈኛ ገዛኢ ሰልፊ ቱርኪ ብሮቡዕ ኣብ ዝሃቦ መግለጺ፡ እቲ ቅትለት ብዘይ መምርሒ ላዕለዎት ሰበ ስልጣን ስዑድያ ክካየድ ከምዘይክእል ገሊጹ። ስዑድ ዓረብ ግና ዝኾነ ናይ ንጉሳዊ ቤተ ሰብ፡ የእዳው ኣብቲ ቅትለት ከምዘይነበረ ትገልጽ። ዝሓለፈ ሰሙን፡ ፕሬዚደንት ረጀብ ጠይብ ኤርዶዋን፡ ንንጉስ ሳልማን ናይ ስዑድያ ብቴሌፎን ኣዘራሪብዎ። ኣብቲ ዝተኻየደ ዝርርብ ድማ ክልቲኦም ኣብቲ ዝካየድ ዘሎ መርመራ ምትሕብባሮም ክቕጽሉ ተሰማሚዖም። ኣሜሪካ ናይ ጀማል ካሾጊ ቅትለት ዘርኢ ቪድዮ ካብ ቱርኪ ሓቲታ ትራምፕ ናይቲ ዝጠፍአ ስዑዳዊ ጋዜጠኛ ሃለዋት ክሕበር ሓቲቱ ሕጽይቲ ኻሾጊ፡ ሃቲጀይ ጂንጊዝ እናበኸየት ምስ ናይ ቱርኪ ቴሌቪዥን ኣብ ዝገበረቶ ቃለ መሕተት፡ ``ሰበ ስልጣናት ስዑድያ ክቐትልዎም መደባት ከምዘለዎም`` እፈልጥ እንተዝነብር፡ ሕጹየይ በይኑ ናብቲ ቤት ጽሕፈት ቆንስል ክኣቱ ኣይምፍቀድኩሉን ኢላ። ናይ መርዕኦም ሰነዳት ንምስላጥ ኢዩ ናብቲ ቆንስላ ዝኸደ። ካልኦት ሃገራት`ከ እንታይ ኢለን?
